Patheinas

Apie kitas žodžio baseinas reikšmes žr. Baseinas (reikšmės).

Patheinas (; buv. Baseinas) – miestas ir uostas pietų Mianmare, Ajejarvadžio provincijos sostinė. Apie 300 tūkst. gyventojų (2006 m.).

Miestas įsikūręs prie Iravadžio upės deltos, 190 km į vakarus nuo Jangono. Yra uostas kurį gali pasiekti okeaniniai laineriai, geležinkelis. Ryžių apdirbimas ir eksportas, medienos kirtimas. Prekybinis centras. Miesto įžymybė – Shwemokhtaw Paya budistų šventykla, kurią pasak legendos įkūrė karalius Ašoka. Stūpos aukštis 46,6 m.

Patheino pavadinimas kilo nuo žodžio, Pathi, mjanmų kalboje reiškiančio musulmoną (mieste lankydavosi daug indų ir arabų pirklių). 1826 m. britai Patheine įrengė fortą.

Mianmaro miestai